Lav et referat af nedenstående tekst:

Tekst:
Mandag aften måtte Forsvarets søredningstjeneste, FRCC, rykke ud med både og en helikopter, da der kom en anmeldelse om en surfer, der var i havsnød ud for Hanstholm. Det skriver tvmidtvest.dk. Anmeldelsen kom efter at surfbrættet med sejl var fundet drivende i vandet. Den forulykkede var en mandlig surfer, og han blev reddet i land af to kammerater, oplyser vagtholdslederen hos JRCC til Ritzau. - Meldingen kom kort før klokken 20 og lød på, at en surfer lå ved siden af sit bræt i vandet, forklarer vagtchef hos Midt - og Vestjyllands Politi, Jens Claumarch til tvmidtvest.dk. Der ankom flere redningsbåde, et redningskøretøj og en ambulance til stedet. Man forsøgte ifølge indsatsleder ved Thisted Brandvæsen, Søren Funder, at genoplive surferen på stranden, inden han blev fløjet til Aalborg Universitetshospital. Den seneste melding fra hospitalet til Midt- og Vestjyllands Politi lød, at han var i live og under behandling på traumecentret i Aalborg.

Referat:
Mandag aften kom en windsurfer i havsnød på vandet ved Hanstholm. Han blev sendt til Aalborg Universitetshospital med redningshelikopter, da han var blevet bjærget.